આ મતદાન દરમિયાન બપોરના ૧૨ વાગ્યા સુધી મતદાન માટે ખાસ ધસારો જોવા મળ્યો ન હતો. શરૃઆતના બે કલાકમાં સાત થી આઠ ટકા મતદાન થયું હતુ. પંરતુ જેમ જેમ બપોરનો સમય થયો તેમ મતદાન માટે વિવિધ બૂથ પર મતદારોની ભીડ જામવા લાગી હતી. ખાસ કરીને ગ્રામ્ય વિસ્તારના મતદારોમાં આજે મતદાનનો ભારે ઉત્સાહ જોવા મળ્યો હતો. યુવાનો અને વયોવૃદ્ધ મતદારોએ પણ તેમની મત આપવાની ફરજ અદા કરી હતી. બપોરના બે વાગ્યા સુધીમાં ૩૫ થી ૪૦ ટકા મતદાન થયું હતુ. જોકે બપોર બાદ જે તે બૂથ પર ધીમેધીમે મતદારોની લાઈનો વધવા લાગી હતી.